Lillie die heksie in Wonderland: Knister Graffiti Books
●●● FREE COURIER DELIVERY - WITHIN RSA BORDERS - ON ALL ORDERS ●●●
Search results: Knister
Lillie die heksie in Wonderland
Translator: Amelia de Vaal
Lillie is uit haar vel uit van blydskap toe sy 'n mikroskoop vir haar verjaarsdag kry. Sy wil dit al so lank hê! Wanneer sy 'n sneeuvlokkie onder die lens plaas, is sy stomgeslaan oor die prag en wil noodgedwonge 'n land van sneeu en ys besoek. Met die heksesprong beland sy in Wonderland. Maar iets is daar nie pluis nie. Die koning het vermis geraak en Somer- en Lenteland word stadig maar seker al hoe kouer. Winter neem oor. En gerugte van 'n wrede vors doen die rondte. Lillie en Hektor, haar draakvriendjie, gaan ondersoek instel.
Fantasi Minileesboek: Dit belowe ek jou
Illustrator: Eve Tharlet
Bruno raak op ´n pragtige blom verlief. Hulle is dolgelukkig en bly ´n lang ruk saam. Uiteindelik gaan die lente verby, en die blom vra: 'Vertrou jy my?'
Bruno se vertroue word kwaai getoets.
'n Poëtiese verhaal waar vertroue en liefde baie geleidelik maar diep ontwikkel.
Fantasi Minileesboek: Die Mooie Santie
Santie is nog te jonk om geskeer te word. Sy gaan verken die wêreld en ontmoet verskillende diere wat almal haar pragtige wol bewonder.
Almal wil graag 'n bietjie daarvan hê. Maar soos haar wol groei, groei ook haar opinie van haarself. Haar pragtige wol met ander deel? Nooit!
Haar wol groei langer en langer en langer.
Uiteindelik ontdek sy dat die ware skoonheid van haar wol eers verskyn toe sy leer hoe om dit met ander te deel.
Lillie die heksie in Lilliput
Die storie van Gulliver se reise is vir Lillie betowerend - letterlik! Lillie is absoluut gek oor die boek en wonder hoe dit moet voel om 'n reus te wees in 'n land waar die mense skaars groter is as jou duim. Maar hoe kom sy daar? Toe haar klein pes van 'n boetie, Leon, haar kom pla met 'n probleem, gee hy onwetend vir haar die antwoord! Haar eerste probeerslag loop egter skeef, en so amper word sy die prooi van die buurvrou se kat. Wanneer haar toordery wel 'n tweede keer slaag, kry sy nie met 'n kat te doen nie, maar met 'n veel gevaarliker vyand wat die Lilliputters se lewens daagliks bedreig. Sal sy daarin slaag om hulle te help
Lillie die heksie in die land van die dinosourusse
Vir twee dekades reeds swaai Lillie die heksie haar towerstaffie oor kinderboekrakke dwarsoor die wêreld. Met totale wêreldwye verkope van meer as 20 miljoen eksemplare en vertalings in 40 tale is geen towerformule nodig om te voorspel dat sy ook Afrikaanse harte gaan verower nie! Dié selfleesboekies is gemik om agtjariges en ouer.
Hierdie keer doen Lillie 'n heksesprong wat haar miljoene jare terugneem tot in die land van die dinosourusse. Maar - o gedorie! - kleinboet Leon is ook daar! Hoe op aarde het hy daar gekom? Lillie wil hom so gou moontlik terug huis toe neem, maar dan gebeur iets vreesliks: 'n Pterosourus gryp die knapie en vlieg met hom weg! Hoe nou gemaak? Sal Lillie haar boetie betyds uit dié vlieënde reus se kloue kan bevry?
Lillie die heksie en die ridder Don Quijote
Die lawwe ridder Don Quijote is besig om die stad op horings te neem, en dis alles Lillie se skuld! Die storieboekheld het met behulp van een van haar towerspreuke daar beland en nou saai hy oral verwoesting. Hy sien motors vir drake aan en storm met sy 'strydros' ('n fiets wat hy Roesinante noem) op hulle af. Advertensieborde val hy met sy lans aan. En by die kermis wil hy opsluit die mallemeuleperdjies bevry! En dis nog net die begin ... Maar dié soort petalje is mos Lillie se kos.
Lillie die heksie Hektor se moeilik draakeksamen
Lillie besluit om weer 'n keer haar draakvriendjie, Hektor, te besoek. Daar gekom is die arme drake skoon geel van stres ... Drie groot draakeksamen lê vir hom voor en hy oefen verwoed om elke item te slaag. Met die eet soveel as wat jy kan-item het Hektor geen probleem nie: so klein soos hy is, het hy die aptyt van 'n beer. Maar die lekkerbekkigheid het nadele! Met sy ronde boepens sukkel sy klein vlerkies om hom in die lug te hou - en die belangrikste toets is natuurlik wie die hoogste en vinnigste kan vlieg. Hekse word nie toegelaat by die eksamen nie, maar onse Lillie is nie sommer enige heksie nie en sy laat nooit haar vriende in die steek nie.
Lillie die heksie by Dracula se kasteel
Lillie lees op 'n dag 'n gruwelike boek oor vampiere. Maar moenie dink dit skrik Lillie af nie! Inteendeel. Lillie is mos vir niks bang nie en sy besluit om Transsilvanië te besoek om die gevreesde skepsels met haar eie oë te sien. Gewapen met knoffel, houtdolke, sonbrille en nog wat, doen sy die heksesprong en beland binne-in Dracula se kasteel! Sal sy die moedelose inwoners van BraÅŸov kan help? En self uit Dracula se kloue kan bly?
Lillie die heksie en die soektog na die verlore skat
Uit pure agtelosigheid lees Lillie op 'n dag HARDOP uit haar towerboek. Asof sy teen dié tyd nie van beter weet nie! Heeltemal onverwags en onvoorbereid beland sy in die middel van 'n oerwoud. Die oerwoudstam wat haar aanvanklik gevange neem, is onder die indruk dat sy 'n toordokter is en versoek haar om na hul verlore skat te gaan soek. Met net 'n raaisel as roetebeskrywing, gaan Lillie op die soektog na die Goue Grot. Sal Lillie dit vind, en hoe sal sy weer kan huis toe kom sonder haar speelmuisie by haar? Of is Lillie vir altyd in die oerwoud gestrand?
Lillie die heksie en die bangbroek Wiking
Lillie neem die heksesprong na die heldhaftige Wikings. Daar gekom, besef sy egter dat nie alle Wikings sterk en dapper is nie ... Sy ontmoet Helgar die Bangbroek! Helgar se pa, die gewese stamhoof, het tydens 'n vorige ekspedisie weggeraak en die Wikings het aanvaar dat hy dood is. Lillie ontdek egter iets wat haar daarvan oortuig dat hy nog lewe. Sy bied aan om na hom te gaan soek en vertrek saam met 'n hele klomp Wikings op 'n skip. Maar nie almal is ewe entoesiasties om die ou hoofman te vind nie, en die soektog raak lewensgevaarlik ...
Lillie die heksie en die towerswaard
Dié keer toor Lillie haarself terug na die Middeleeue! Soos die noodlot dit wil hê, land sy in die skatkamer van 'n beleërde kasteel. Lillie kan mos nie anders as om te wil help nie? Maar die magtige Swart Ridder laat hom deur niemand keer nie. Sal Lillie hom met 'n towerswaard kan oorwin? En wat van die draak wat die swaard oppas?
Lillie die heksie en die geheime stad Atlantis
Lillie is baie opgewonde wanneer sy op 'n towerspreuk afkom wat die sogenaamde Orfeustrap laat verskyn. Nuuskierig soos onse Lillie nou eenmaal is, land sy met behulp van die trap in die onderwater-wonderwêreld van die geheime stad Atlantis. Skaars aangekom, word sy deur 'n parmantige waterskilpad opgekommandeer om die inwoners van Atlantis, die Astroneute, uit hul lewensgevaarlike verknorsing te red. Lillie laat nie op haar wag nie, en pak die bul by die horings ... Of is dit nou 'n reuseseekat by die arms? Vir twee dekades reeds swaai Lillie die heksie haar towerstaffie oor kinderboekrakke dwarsoor die wêreld. Met totale wêreldwye verkope van meer as 20 miljoen eksemplare en vertalings in 40 tale is geen towerformule nodig om te voorspel dat sy ook Afrikaanse harte gaan verower nie!
Lillie die heksie en die raaisel van die mummie
Lillie besoek 'n museumuitstalling van die ou Egipte waartydens die museumopvoedkundige 'n baie raaiselagtige storie van 'n mummie vertel. Dadelik is al die skoolkinders nuuskierig en elkeen wil probeer om die raaisel van die mummie op te los ... en natuurlik laat Lillie die saak nie daar nie. Met behulp van 'n heksesprong toor sy haarself Egipte toe en beland in die gang van 'n piramide, vasberade om die raaisel self op te los. Dis donker, spookagtig, en Lillie is nie so seker of sy die regte ding gedoen het nie. En dan hoor sy ook nog skielik voetstappe agter haar ...!
Lillie die heksie in die Wilde Weste
Hierdie keer beland Lillie in die Wilde Weste - plek van stofstrate, saloons en skietgevegte! Sal Lillie en haar Colt die inwoners van Bourbontown kan help om drie geslepe rampokkers ore aan te sit?
Lillie die heksie in die Wilde Indiaan-Avontuur
Ontsteltenis in Bourbontown: as die Drie Tornado's agter slot en grendel is, kan dit tog net die Rooihuide wees wat die dorpenaars so rot en kaal steel? Sal Lillie en Milla Tortilla agter die kap van die byl kom - of self hul kopvelle verloor?